
BARNEIDRETTSSKOLE 2026/2027
Tilbud til barn på 1. trinn
 
Tynset IF inviterer alle barn på 1. trinn til å delta på barneidrettsskole i skoleåret 2026/27.
 
Allsidig idrettsaktivitet og lek er viktig for barns utvikling! Gjennom barneidrettsskolen tilbys et variert program der barna blir kjent med ulike idretter, basert på lek, læring og trivsel. TIFs særgrupper bidrar med aktiviteter og for 1. trinn inneholder barneidrettsskolen: turn, håndball, judo, skøyter, ski, svømming og fotball!
 
Vi ønsker at alle som vil skal ha mulighet til å delta, og barneidrettsskolen skal være gratis. Vi ønsker også å kunne tilrettelegge ytterligere for at barn med en eller annen form for funksjonsvariasjon skal kunne delta på lik linje med andre. Dersom barnet har behov for ekstra tilrettelegging så gi beskjed i påmeldingsskjemaet så tar vi kontakt for tilpasning. 

Instruktører
Trenere og ungdomsinstruktører fra særgruppene i Tynset IF.  
 
Foresattes bidrag
Det er mange unger som deltar, og instruktørene har behov for litt hjelp (knyte skolisser, holde ro og orden, ordne med utstyr osv). Vi setter derfor opp en foreldrevaktliste. Dersom tidspunktet ikke passer, må dere bytte innbyrdes. 
Medlemskap i TIF: Deltakerne på barneidrettsskolen må være medlem av Tynset IF. De som ikke allerede er medlem, blir automatisk meldt inn ved påmeldingen til idrettsskolen. 
Pris:	                                              GRATIS
NB! Medlemskap i Tynset IF (kr 100) er nødvendig, dersom barnet ikke allerede er medlem gjennom familiemedlemskap.
Påmeldingsfrist:	5. september 2026.
Påmelding:	Påmelding via Tynset IFs hjemmeside www.tynsetidrett.no

Info/spørsmål:			E-post: barneidrett@tynsetidrett.no
       
Vennlig hilsen
 
Gina Helstad
Barne- og breddeidrettsansvarlig TIF
 
 

 


BARNEIDRETTSSKOLE FOR 1. TRINN 2026/2027
 

OPPSTART FOR 1. TRINN:
NÅR: TIRSDAG8. SEPTEMBER KL. 17.00 
STED: HOLMENHALLEN (GYM & TURN) 
 
 
	Aktivitet:
	Uke:
	Dag:
	Tid:
	Sted:

	Gym & turn
	37-40
	Tirsdag
	17.00-18.00
	Holmenhallen

	Håndball
	42-45
	Tirsdag
	17.00-18.00
	Tynsethallen/Holmenhallen

	Judo
	46-49
	Tirsdag
	17.00-18.00
	Holmenhallen

	Skøyter
	50-51, 1-3
	Tirsdag
	17.00-18.00
	Skøytebanen, Nytrømoen

	Langrenn
	4-7
	Tirsdag
	17.00-18.00
	Haverslia skistadion

	Svømming
	9-11, 13
	Tirsdag
	17.00-18.00
	Svømmehallen

	Fotball
	14-17
	Tirsdag
	17.00-18.00
	Nytrømohallen


 
 
Aktivitetsplan for sesongen 2026/2027 oppdateres løpende da endringer kan forekomme. Følg derfor med på www.tynsetidrett.no  og i Rubic-appen.
 
Gå inn på  www.tynsetidrett.no og følg linken til barneidrettsskolen for påmelding. 
 
 
PÅMELDINGSFRIST: 5. september 2026

